Used to Be Young

**«Used to Be Young»**, ամերիկացի երգչուհի Մայլի Սայրուսի երգը, որը թողարկվել է 2023 թվականի օգոստոսի 25-ին Columbia Records լեյբլում։ Այն թողարկվել է որպես չորրորդ սինգլ երգչուհու «Endless Summer Vacation» (2023) ստուդիական ալբոմի թողարկումից հետո։

«Used to Be Young»  երգը Billboard Hot 100-ի հիթ-շքերթում ընդգրկվելու առաջին շաբաթում զբաղեցրել է ութերորդ հորիզոնականը՝ դառնալով Սայրուսի 12-րդ երգը լավագույն տասնյակում և  *Endless Summer Vacation* ալբոմի երկրորդ երգը «Flowers» երգից հետո։

## Պատմություն
Սայրուսը երգի և դրա առաջիկա թողարկման մասին առաջին անգամ պատմել է 2023 թվականի հունիսին Vogue ամսագրի բրիտանական հրատարակությունում՝ հայտնվելով դրա շապիկին (British Vogue). նա ներկայացրել է երգի բառերը՝ «I know I used to be crazy / I know I used to be fun / You say I used to be wild / I say I used to be young» (Ես գիտեմ, որ խենթ էի / Գիտեմ, որ կարող էի զվարճանալ / Կպատասխանեմ, որ երիտասարդ էի)։ 2023 թվականի օգոստոսի 15-ին Սայրուսը սոցիալական ցանցերում տեսանյութ է հրապարակել, որում նա պատկերված է փողոցում, որտեղ կախված են իր պատկերով պաստառներ, որոնց տակ գրված են նրա նախորդ տարիների երգերի տեքստերը, ինչպես նաև «I say I used to be young» երգի բառերը։ Այդ օրը այդ պաստառները նկատվել են աշխարհի տարբեր քաղաքներում, ներառյալ Բրյուսելը, Լոս Անջելեսը, Նյու Յորքը և Փարիզը։ «Used to Be Young» բառերը հայտնվել են նաև YouTube-ում նրա տեսահոլովակների բոլոր մանրապատկերներում։

Սայրուսը սինգլի մասին հայտարարել է  ABC ալիքի *Endless Summer Vacation: Continued (Backyard Sessions)*  հատուկ վավերագրական համերգային ֆիլմի հետ միասին՝ օգոստոսի 17-ին սոցիալական ցանցերի իր էջերում տեղադրելով թրեյլերը։ Նա ներկայացրել է երգի շապիկը և թողարկման ամսաթիվը՝ 2023 թվականի օգոստոսի 25-ը՝ *Endless Summer Vacation (Backyard Sessions)*-ի վերափոխված և վերաիմաստավորված տարբերակի հատուկ թողարկման հեռարձակումից մեկ օր անց։ Երգի 7" վինիլային սինգլը թողարկվել է սահմանափակ քանակով և հասանելի է եղել նախնական պատվերի համար, սթրիմինգային հարթակներում նախնական վաճառքի հետ մեկտեղ։ Ուղեկցող հայտարարության մեջ Սայրուսը նշել է, որ  «Used to Be Young» երգը նվիրված է իր «նվիրված երկրպագուներին», ովքեր «սիրում են նրա ամեն մի տարբերակը»։ 2023 թվականի օգոստոսի 25-ին Սայրուսը որոշել է թողարկել երգը, քանի որ այդ օրը լրացել է 2013 թվականի MTV VMA-ում նրա ոչ միանշանակ ելույթի և «Wrecking Ball» (2013) սինգլի և համապատասխան տեսահոլովակի թողարկման տասը տարին։ Օգոստոսի 22-ին երգչուհին սոցիալական ցանցերի իր էջերում հրապարակել է երգի ամբողջական տեքստը։ Սայրուսը պատմել է, որ երգը գրվել է 2021 թվականին՝ իր «Endless Summer Vacation» ութերորդ ստուդիական ալբոմի (2023) վրա աշխատելու սկզբնական փուլում։

«Used to Be Young» երգը թողարկվել է որպես չորրորդ սինգլ երգչուհու «*[[Endless Summer Vacation]]*» (2023) ութերորդ ստուդիական ալբոմի թվային վերաթողարկումից հետո։ Նույն օրը թողարկվել է երգի տեսահոլովակը, որի ռեժիսորներն են Ջեյքոբ Բիքսենմանը և Բրենդան Ուոլթերը։

## Կոմերցիոն հաջողություն
«Use to Be Young» երգը դարձել է Մայլի Սայրուսի 12-րդ երգը Billboard Hot 100-ի լավագույն տասնյակում՝ դեբյուտային շաբաթում զբաղեցնելով ութերորդ հորիզոնականը 25,9 մլն ռադիոեթերով, 17,8 մլն սթրիմինգով և 19000 թվային ներբեռնումներով։ Երգը Digital Sound Sales-ում ընդգրկվելու առաջին շաբաթում զբաղեցրել է 2-րդ հորիզոնականը, Streaming Songs-ում՝ 9-րդ հորիզոնականը և Radio Songs-ում՝ 19-րդ հորիզոնականը։ Այն նաև դարձել է Սայրուսի երկրորդ երգը, որը հայտնվել է Hot 100-ի առաջին տասնյակում 2023 թվականին «Flowers» երգից հետո։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Մայլի Սայրուսի երգեր